钦定古今图书集成/明伦汇编/氏族典/第228卷 > 杨晟
## 钦定古今图书集成/明伦汇编/氏族典/第228卷 > 杨晟

按《唐书杨晟传》，“晟不详宗系，隶凤翔军节度使。李昌
符畏其勇，欲杀之，妾周擿使亡去，隶神策军为都校。
僖宗在陈仓邠宁，朱玫遣万骑合昌符追行在，乃擢
晟感义军节度使，检校司空，帝更徙兴元。晟西奔，袭
文州，逐刺史，据成、龙、茂等州。王建攻成都，田令孜以
晟故将，与连和，假威戎军节度使，守彭州。晟畏建图”
己，乃约山南西道节度使杨守亮兄弟合谋拒建。建
以奇兵袭杨守厚等，皆亡去。建筑甬道属阵以入，斩
晟首。初，昌符死，晟得其妾，周母事之，旦夕问省，乃视
事。